title: Откъс от "Пътеводител на озадачените" - разговори с Вернер Херцог

maintext:
[Издателство "Колибри "]
Вероятно няма по-добро заглавие за книга за именития немски режисьор Вернер Херцог от "Пътеводител на озадачените". Авторът на "Фицкаралдо", "Агире, гневът Божи" и "Носферату" разговаря с Пол Кронин за киното, Господ, методите си, забележителните и дълбоко странни партньорства и събития на снимачните си площадки. Изданието е част от библиотека "Амаркорд" на "Колибри", а преводът е на Надя Баева.
АДЕКВАТНА ОБРАЗНОСТ
– Преди да започнем, би ли предложил на читателите си някакви генерални прозрения, които ще им помогнат да спят по-добре?
– Ще кажа нещо, което се отнася за хората навсякъде, без значение дали се занимават с филми или с нещо друго. Мога да отговоря на въпроса ти единствено с цитат на хотелския магнат Конрад Хилтън, когото попитали какво иска да предаде на бъдещите поколения. "Докато си вземате душ – казал той, – винаги се старайте завесата да е от вътрешната страна на ваната."
Аз бих препоръчал същото. Никога не забравяйте завесата на душа.
– Кога осъзна, че ще посветиш живота си на създаването на филми?
– В мига, в който започнах да разсъждавам самостоятелно. За разлика от повечето хора аз нямах привилегията да избирам професията си. Дори не съм се питал мога ли да го направя, просто поех през глава в своята посока. А тя ми се изясни след няколко драматични месеца на 14-годишна възраст, когато започнах моите скитания пеша и приех католическата вяра. Беше първото ми истинско бягство от живота у дома. Баща ми – войнстващ атеист – побесня, макар майка ми да бе на мнение, че съм го направил само защото местният свещеник играеше футбол. Бях очарован от историческите традиции на католицизма и вниманието му към ритуалите, а също така и заинтригуван от голямата доза баварски фолклор, който се коренеше в религията. Калвинистката строгост и аскетичност на християнството никога не са ме привличали. Интересът ми се дължеше изцяло на пищните барокови елементи. Ако бях отраснал в северната част на Германия, където почти всички са протестанти, вероятно щях да се заинтригувам по-скоро от това вероизповедание.
Исках да отида в Албания, която по онова време беше загадъчна държава, затворена за останалата част от света, управлявана от железния юмрук на маоистите, които не допускаха достъп на чужденци. Вместо това стигнах пеша до Адриатика, като се движех близо до албанско-югославската граница, на педтдесетина метра разстояние. Така и не се осмелих да вляза в Албания. На няколко пъти тръгвах пеша към северната част на Германия и два пъти ме свари мразовит студ на няколко километра от най-близкия град. Винаги можех да отворя някоя от хижите за почивка с шперцовете, които носех със себе си, и в крайна сметка се промъквах в тях доста умело и без да оставям следи. Често откривах изобилие от отлични вина, а понякога довършвах започната кръстословица. Преди да си тръгна, оправях леглото и почиствах като примерен бойскаут и дори оставях благодарствена бележка. Веднъж бях заспал, а къщата изведнъж бе облята от светлина и чух гласове на долния етаж. Измъкнах се през прозореца и скочих върху покрива на гаража, където семейството разтоварваше колата си. В гаража настъпи тишина, а след това чух женски глас да казва: "Трябва да е котката." При такива климатични условия, естествено, беше правилно да потърся подслон в тези домове и ако полицията ме беше заловила, сигурен съм, че бих получил единствено чаша горещ чай. Нямаше да се наложи да плащам и виното, а от всичко това ме делеше съвсем малка крачка до правенето на филми, което до ден днешен не възприемам като истинска професия.
– Какво имаш предвид под "истинска професия"?
– Не се вземам много на сериозно, а на тази възраст вероятно трябва да се захвана с по-пристойна работа от правенето на филми. В същото време киното ни въздейства по-силно от всяка друга форма на образност, измислена някога. Филмите съдържат най-интензивната хроника на "човешкото състояние", също както живописта, някога ползвала се с всеобща почит. Повечето хора не биха могли да назоват най-видните холандски писатели от XVII в., но познават поне няколко холандски художника от този период. По същия начин, както архитектурата от късното средновековие се е радвала на привилигерован статут, след години ще започнем да възприемаме киното като най-логичното и смислено представяне на обществото, на постиженията и провалите ни през XX в.
– Разкажи повече за периода на организираната религия.
– Много юноши на тази възраст се поддават на моментни решения, когато у тях изригне нещо с голяма енергия, макар и вероятно не със силата, която изпитах аз. Тогава всичко в живота ми беше белязано от драматична наситеност и имах нужда да се свържа с нещо възвишено, но интересът ми към религията намаля и много скоро се изгуби безвъзвратно. Това се случи, без дори да забележа, а после настъпи период на радикална липса на интерес към Бог – усещане, което вероятно и досега нося у себе си. Помня, че се гневях на безсмислената същност на вселената и на недостатъците ѝ, сякаш поначало втъкани в нея, на факта, че създанията, обитаващи джунглите, океаните и планините на този свят, изобщо не ги е грижа за нас. Религията очевидно е важна част от вътрешния ни свят. Тя предлага утеха на много хора и представлява определена ценност за човечеството, затова не мога да я отрека, а и след като съм кръстен – което според догмите на католическата църква е оставило неизличим белег в душата ми, – винаги ще бъда католик. Ала след близък допир с организираната религия разбрах, че тя не е за мен, въпреки че и до ден днешен в работата ми се долавя религиозен отзвук. Научните принципи за реалността винаги ще бъдат по-важни. Никога не бива да има идеология, която да застава между нас и разбирането ни за планетата. Фактите са си факти.
Тук трябва да отбележа възхищението си от раннохристиянските стълпници, които са стояли на върха на колони и упорито са отказвали да слязат в продължение на години. Това е крайна форма на изгнание и отшелничество. Имало моменти, в които си подвиквали един на друг от върха на колоните и се обвинявали взаимно в еретизъм. Понякога завиждам на хората, способни да намерят утеха в религията.
– Какво имаше предвид под възвишено?
– Ще започна с латинския корен: sublimus означава величав, издигнат, поставен на високо. Вратата има праг долу и трегер, който е горната подпора. Той се намира над главата ни, докато минаваме през вратата. Извън обхвата ни е, извън нас и е по-голям от нас и въпреки това не е изцяло абстрактен или чужд.
– Вярваш ли в Бог?
– "Не мога да си представя Бог да е създал всичко от нищото", казва Каспар Хаузер. Ако той съществува, склонен съм да мисля, че е бил неразумен, объркан, изпълнен с противоречия и неориентиран – също като човек. Що се отнася до Дявола, вярвам в глупостта, която е най-голямото зло.
– Постоянно пътуваш.
– Трудно ми е да обясня защо заснемам филмите си толкова далеч от дома, но съзнавам, че здравословното въображение има нужда от пространство. Най-добрите творби в киното не са създадени край кухненската мивка. За мен всеки филм е като билет за света и превратностите на живота. Онова, което търся, е неопорочено и хуманно място, където човек може да съществува в достойна за себе си среда, да води стойностен живот и това се усеща във филмите ми. Във
Още дори преди официално да съм завършил училище в Германия, прекарах няколко месеца в Манчестър, защото първата ми истинска приятелка се премести там да учи английски. Последвах я няколко седмици по-късно с малко пари и купих порутена къща в гетото на града съвместно с няколко души от Бенгалия и Нигерия. Платих дела си и получих стая, в която живеех с приятелката си. Беше една от онези редови къщи от XIX в. Задният двор беше засипан с отломки и боклуци, а вътре гъмжеше от мишки. В Манчестър понаучих английския от улиците чрез разговори с местни хора. Нямах работа и веднъж от чисто любопитство придружих приятелката си в един от часовете ѝ. Пълничкият учител караше курсистите да повтарят – в един глас по 10 пъти – едно-единствено изречение, което и до ден днешен е запечатано в съзнанието ми: "Той мрънкаше и мърмореше, защото беше обезпокоен". В този момент избягах.
През 1961 г., на 19-годишна възраст, след изпитите за гимназиална диплома се запознах с едни хора, които превозваха коли втора ръка от Мюнхен към Атина и остров Крит. Инвестирах скромните си средства в дял от един от тези автомобили, присъединих се към малък конвой и спечелих някаква сума. От Крит се качих на кораб до Александрия в Египет с намерение да пътувам до бившето Белгийско Конго. Така и не успях, за което съм безкрайно благодарен. По-късно разбрах, че почти всички, които тогава бяха стигнали до източните провинции на Конго, са изпогинали. Конго тъкмо беше постигнало независимост и мигновено бяха настанали безкрайна анархия и мрачно насилие. Не беше останал и помен от цивилизованост, изчезна всякаква форма на организираност и безопасност и отново се бяха наложили племенното общество и канибализмът. Впечатлен съм от представата за цивилизация като тънък слой лед върху дълбок океан от тъмнина и хаос и като наблюдавах Африка, се надявах да разбера по-добре произхода на нацизма в Германия – как се е случило така, че в страната да се заличи всяка следа от цивилизованост за период едва от няколко години. По всичко личи, че Германия е била цивилизована, стабилна нация със силни традиции в много насоки – философия, математика, литература и музика, – когато внезапно по време на Третия Райх всичко опасно в страната избива на повърхността. Странно е, че в центъра на Европа съществува нация, която дълбоко в сърцето си все още е варварска.
– Имаш ли собствена идеология, нещо, което те тласка отвъд обикновеното разказване на истории?
– "Обикновеното разказване на истории", както се изрази, е достатъчно за създаването на филм. Филмите на Стивън Спилбърг може и да изобилстват от специални ефекти, но публиката ги оценява, защото в основата на всеки от тях лежи умело съчинена история. Спилбърг заслужава позицията си, защото разбира нещо, за което заинтересованите само от фойерверки и бляскави ефекти не си дават сметка. Ако сюжетът в повествователен филм не струва, и филмът няма да струва.
Моите филми се появяват в съзнанието ми съвсем живи, като мечти, без никакво обянение. Никога не се замислям какво означават. Мисля само за разказването на историята и колкото и да са нелогични образите, оставям се да ме обсебят. Хрумва ми някаква идея, а след време – понякога докато шофирам или се разхождам – неясният образ се избистря в съзнанието ми, фокусира се. Виждам филма пред себе си като на екран и скоро става толкова прозрачен, че мога да седна и да запиша всичко, да обрисувам образите, които преминават през съзнанието ми. Не пиша сценарий, ако не съм в състояние да видя и чуя целия филм – герои, диалог, музика, места – в главата си. Никога не съм писал сценарий за някого, тъй като виждам историите си по определен начин и не желая никой да се докосва до тях. Когато пиша, сядам пред компютъра и натискам клавишите. Започвам от самото начало и пиша бързо, оставям всичко ненужно и се прицелвам само в сърцевината на разказа. Не мога да пиша без тази припряност. Нещо не е наред, ако писането на сценария ми отнеме повече от пет дни. История, създадена по този начин, винаги остава пълна с живот. Видях
Хората усещат, че съм добре ориентиран, че знам откъде идвам и накъде съм се запътил, затова е разбираемо, че търсят идеология, която ме насочва в рабо- тата ми. Но такова нещо при мен не съществува. Няма философска идея, която да ръководи филма при разгъване на сюжетната линия. Мога да кажа само, че разбирам света по свой собствен начин и съм способен да изразя разбиранията си чрез истории и образи, които останалите възприемат като логично свързани. Не ми е приятно да си служа с големи имена, но каква идеология бихте могли да пришиете към произведенията на Конрад, Хемингуей или Кафка? Гоя или Каспар Давид Фридрих? Дори и след като гледа филмите ми, част от публиката не спира да се тревожи от факта, че не може да определи кредото ми. Подходете към това предпазливо, с чифт клещи, но кредото са самите филми и способността ми да ги създавам. Точно това тормози онези, които открай време са гледали на работата ми като коне с капаци, сякаш се взират в нея през сламка, задигната от "Макдоналдс". Не спират да търсят. Нищо чудно, че стигат до отчаяние.
– Някои от тези любители на шейкове са открили теми, повтарящи се в творчеството ти.
– Очевидно е така, но не ме карай да правя и аз същото. Филмът е проекция на светлина, която става нещо друго чак след като се пресече с погледа на публиката, на зрител, който е в състояние да свърже видяното с нещо дълбоко в себе си. Всеки довършва образите и историите по различен начин, тъй като гледната точка на всеки е различна, така че никога не съм смятал за добра идея да обяснявам какво означават филмите ми. Мнението на публиката, от друга страна, колкото и да се различава от моето, е свещено. Когато някой ме попита дали в края на филма
Тези орди, които пишат за киното, често са научени да мислят по определен модел, да анализират цялостно творчество и да търсят очевидни връзки, да го вкарат в сковани модни теории и, докато го правят, да се изфукат с всичко, което знаят. Различават своя собствен интелектуален макиаж и подход към живота в моите филми, като дешифрират неща, които по моему няма нужда да бъдат дешифрирани или бълват страница след страница скучна проза, видно неясна и объркана. Не означава, че са прави или грешат. Те съществуват в своя свят, а аз в моя. Моето желание е най-вече да събудя инстинктите на хората. Когато представям нов филм пред публиката, очаквам само сърцето и съзнанието ѝ плюс малко съчувствие. Не моля за нищо повече. Филмът не е изкуство за учени, а за неграмотни. Трябва да се гледа без предварително подготвени идеи, както Анри Ланглоа добре съзнаваше. Във Френската синематека той прожектираше филми от целия свят – от Бенгалия, Китай, Япония, Португалия – без субтитри. Това означава, че публиката трябва да култивира интелигентност и концентрация по отношение на видяното, което няма почти нищо общо с рационалното мислене.
(превод: Надя Баева, 528 стр., 32 лв.) включва диалози с прочутия творец и представлява своеобразен форум на неговите завладяващи възгледи, идеи и мнения за хората, с които е общувал и работил. Международната му слава идва през 1973 г. с Агире, гневът Божи, в който Клаус Кински играе побъркан конквистадор. Във Всеки за себе си, бог срещу всички Херцог взема за главната роля човек, прекарал по-голямата част от живота си по клиники за душевноболни. Две години по-късно хипнотизира целия актьорски състав при снимките на Сърце от стъкло. Втурва се към заплашен от неизбежна катастрофа карибски остров, за да заснеме Ла Суфриер. Отдава почит на Мурнау във впечатляващ римейк на Носферату. А през 1982 г. пренася цял кораб през планина в амазонската джунгла за филма ФицкаралдоФицкаралдо Уерекеке разказва как коренните жители, обитаващи горите, са се скитали в продължение на 300 години, поколение след поколение в търсене на място, където не съществуват нито скръб, нито болка. За Ингмар Бергман отправната точка на филма изглежда е човешкото лице, обикновено женско. За мен това е физическата вселена, пейзажът – бил той реален, въображаем или плод на халюцинация. Знам, че ако остана на едно място, никога няма да открия онова, което ми е нужно. Търсенето е безкрайно. В Инцидент на Лох Нес виждате жена ми – която е от Сибир – и мен, мълчаливо приседнали. Това е руски обичай. Преди да тръгнеш на път, след цялото тичане и събиране на багаж, поспираш за миг, за да поемеш от състояние на пълна неподвижност. Така пътуването ще е безопасно и приятно.Дори джуджетата са били малки от край до край като безкраен кошмар пред себе си и бях изключително дисциплиниран, докато пишех, за да не допусна някоя грешка. Просто оставих всичко да се излее, без да направя повече от пет печатни грешки в целия сценарий.Балада за Бруно Строшек се самоубива, аз му казвам, че може да избере финал, който го удовлетворява. Ако някой очаква от мен изявления по този въпрос, вероятно е най-добре да остави книгата още сега и да си налее чаша вино. Помислете върху следната реплика на Уолт Уитман: "Забележете, че не ви изнасям лекция, нито предлагам мъничко благотворителност. Когато давам, аз давам себе си". Никой от филмите ми не е създаден на базата на дълбоко философско съзерцание. Моят начинът, по който изразявам определени идеи – дълбоко скритите у нас надежди и разяждащи страхове, – е да ги направя видими на екран.


description: Не превръщайте държавата в пожарна команда, която гази правила, Лозан Панов, председател на Върховния касационен съд, по време на дебат във Висшия съдебен съвет.

title: Цитат на деня: Не превръщайте държавата в пожарна команда, която гази правила

maintext:
Фотограф: Анелия Николова [Днвеник]
Не става ясно защо в следващо заседание на пленума не е предоставена информацията за наличието на срещи. Това е е
дноличното изземване на правомощия, несъмнено и съществено нарушение на правилата.
Това заяви председателят на Върховния касационен съд Лозан Панов по време на дебат във Висшия съдебен съвет за искането за оставката на представляващия Димитър Узунов. Повод за нея е едноличното решение на Узунов да определи кои членове на съвета ще се срещнат с мисията на прокурорите, които анализират работата на държавното обвинение. Точката беше внесена миналата седмица, но Узунов не я беше включил в официалния дневен ред, а влезе като допълнителна точка. В началото на днешното заседание главният прокурор Сотир Цацаров и членът на ВСС Галя Георгиева предложиха точката да стане първа от дневния ред.
Защитната теза на Узунов е, че е трябвало спешно да определи членовете и е нямало как да свика пленум или отделните колегии.
Не превръщайте държавата в пожарна команда, която гази правила и норми. Няма никакъв елемент на спешност, няма форсмажорност в посещението на мисията на прокурорите. Узунов е определил еднолично кои колеги да участват в срещите. Защо са определени точно тези членове на съвета не става ясно. По какви критерии?

fasttext_language: bg


description: Половината от тях са на състезатели, които имат разрешение за терапевтична употреба. Останалите 14 случая са отчетени като нарушенияна антидопинговите правила. Имената на спортистите не се споменават.

title: Положителните допинг проби от олимпиадата в Рио са 28

maintext:
Българката Силвия Дънекова беше първият състезател, който изгоря с допинг по време на игрите в Рио
[LAP.bg]
Имената на спортистите не се споменават в доклада на WADA.
Сред далите положителни проби са представители на единадесет вида спорт - вдигане на тежести, колоездене, лека атлетика, хокей на трева, водни спортове, спортна стрелба, спортна гимнастика, модерен петобой, триатлон, баскетбол и бокс.
Положителните тестове са взети в състезателен и извънсъстезателен период между 31 юли и 21 август.
В олимпийските игри участваха 11 303 спортисти, а общият брой на проверените атлети е 3237 от 137 държави. Взетите проби в Рио са 4882.
Един от хванатите със забранени вещества състезатели беше българската лекоатлетка Силвия Дънекова. Тя беше първият спортист, който изгоря с допинг по време на олимпиадата.
Бразилската антидопингова лаборатория е отчела 28 случая на употреба на забранени вещества от участници на олимпийските игри, показва доклад на Световната антидопингова агенция (WADA).Половината от тях са на състезатели, които имат разрешение за терапевтична употреба. Останалите 14 случая са отчетени като нарушения на антидопинговите правила.


title: Дешан: Победата ни не бе толкова лесна, колкото изглеждаше

maintext:
Дешан остана доволен от играта на своя тим
Селекционерът на Франция Дидие Дешан призна, че въпреки категоричния успех с 4:1 пред препълнените трибуни на "Стад дьо Франс", "петлите" са изпитали трудности срещу България.Специалистът похвали своите играчи за добрата и бърза реакция след изненадващото попадение на гостите още в шестата минута от дузпа."Не беше никак лесно да победим България. Получихме гол от дузпа в самото начало, което обърка плановете ни. Радващо е, че реагирахме добре и успяхме бързо да реализираме три гола. Отстрани може и да изглежда лесно, но всъщност не бе така", коментира Дешан."Все пак говорим за международен мач, световна квалификация срещу съперник, който притежава качествени и технични футболисти. Имахме желание да реализираме повече голове, не успяхме, но и четири попадения не са никак малко", каза още специалистът.


title: ООН ще разследва кой извършва военни престъпления в Алепо

maintext: Съветът на ООН за првата на човека обяви в петък, че ще идентифицира извършителите на военни престъпления в обсадения сирийски град Алепо. За целта започва специално разследване на използването на глад и въздушни удари, както и на зачестилите съобщения за "терористични атаки".Зеид Раад ал Хюсеин, Върховен комисар на ООН за правата на човека, вече призова великите сили да загърбят различията си и да отнесат ситуацията в Алепо до Международния наказател съд, който е с мандат да преследва случа ина геноцид, военни престъплени и престъпления срещу човечеството.Според него бомбардирането и методите на обсада в източната част на града представляват "престъпления от исторически мащаб", причиняващи масови жертви сред цивилното население, които са равносилни на военни престъпления.Зеид не посочи изрично бойната авиация на Русия и Сирия, но даде да се разбере, че става дума именно за техните действия."Въоръжени групировки продължават да стрелят с минохвъргачки и друго оръжие срещу цивилните квартали на Алепо, но безразборните въздушни удари в източната част от страна на правителствените войски и техните съюзници носят отговорност за огромна част от цивилните жертви", заяви той в реч пред специалното заседание на Съвета.Подобни нарушения са военни престъпления и ако са извършени умишлено като част от масови и систематични нападения срещу цивилни, това може да се окажат престъпления срещу човечеството, добави той в Женева.Резолюцията, с която бе взето решението, е внесена от Великобритания. Тя бе подкрепена от 24 държави, 7 се обявиха "против" (сред тях Русия и Китай), а 16 се въздържаха.Резултатите от разследването трябва да са известни до март 2017г. То ще се ръководи от съществуващата комисия за разследвания на събитията в Сирия, председателствана от Паулу Пинейру.Русия отрича да е атакувала умишлено цивилни цели и твърди, че се сражава с терористи. Сирийският посланик Хусам Аала каза пред "Ройтерс", че "това са най-лошите терористи, които човечеството познава, "Нусра" не са по-различни от Даеш ("Ислямска държава"), те са същите уахабити екстремни фанатици и вярват единствено в убийствата – това е реалността на терен".


title: "Юнайтед" излъга "Сити" в дербито на Манчестър за Купата на лигата

maintext:
Малко след почивката Хуан Мата вкара единственото попадение в срещата
"Манчестър юнайтед" спечели с 1:0 градското дерби с "Манчестър сити" от четвъртия кръг на турнира за Купата на лигата.Единственото попадение на стадион "Олд трафорд" в двубоя вкара Хуан Мата девет минути след почивката.По този начин "червените дяволи" се реваншираха на феновете си за тежкото поражение с 0:4 от "Челси" през уикенда, докато "гражданите" продължиха негативната си серия и вече нямат успех в шест поредни мача във всички турнири.Гостите можеха да открият резултата още във втората минута, когато Хесус Навас центрира перфектно към Келеши Иеанашо, но ударът с глава на младия нападател мина над вратата. След като през първия половин час небесносините контролираха темпото, "Юнайтед" постепенно започна да намира стила си.В 36-ата минута "червените дяволи" създадоха първото си реално голово положение, след като Люк Шоу проби отляво и пусна топката към Пол Погба. Французинът я продължи към Златан Ибрахимович, който стреля, но шутът му срещна тялото на бранител на "Сити". В 40-ата минута грешка на Дани Блинд позволи на Иеанашо да излезе на добра позиция, но последвалият му изстрел бе париран от Маркос Рохо.Погба, който изигра поредния си неубедителен мач, имаше възможност да се разпише малко след почивката, сле като бе изведен от Ибрахимович. Французинът стреля и след намесата на Кабайеро топката се удари в гредата, но така и не влезе в мрежата.Наложеният от "Юнайтед" натиск даде резултат в 54-ата минута, когато Хуан Мата откри резултата. Ибрахимович се справи с Отаменди и проби отляво, след това намери Ерера в наказателното поле. Испанецът бе съборен от Фернандо и имаше съмнения за дузпа, но топката стигна до Мата, който я прати в мрежата.В средата на втората част Хосеп Гуардиола пусна в игра Рахийм Стърлинг и Серхио Агуеро, но ти не успяха да променят случващото се на терена. Домакините пък се отбраняваха добре и не даваха много възможности на съперника си. В крайна сметка повече попадения не паднаха и така "червените дяволи" се поздравиха с победата.По-рано "Челси" отпадна от турнира, след като загуби с 1:2 при гостуването си на "Уест хем". "Чуковете" си осигуриха победата с голове на Чейку Куяте в 11-ата и на Едимилсон Ернандес в 48-ата минута. Сините успяха да стигнат само до почетно попадение, което Гари Кейхил вкара в петата минута на добавеното време.


description: Радостта от посещението на други дестинации идва от общуването с местните хора, вкуса на местните храни и потапянето в местния живот.

title: Пътувай бавно

maintext: "Да видим Санкт Петербург за три дни!". "Забележителностите на Истанбул, които не бива да пропускате!" "Страхотна оферта – последен шанс", "Париж за 48 часа"...Планирането на пътуване през двадесет и първи век не минава без поне няколко подобни предложения, които изскачат по мигащи банери в браузъра и пришпорват клиента да побърза. И той бърза – към летището, към хотела, музея, църквата, забележителностите, към летището и вкъщи...Три дни не са достатъчни за Санкт Петербург, а в Истанбул далеч по-чаровни са малките улички, отколкото претъпканата с туристи Синя джамия. Това вероятно би споделил всеки застъпник на "бавното пътуване" и то не само за тези два града."Загубили сме усещането си за време. Мислим, че добавяме стойност в живота, като караме нещата да се движат по-бързо. Смятаме, че той е кратък и трябва да побързаме, за да сместим всичко в него. Но животът е дълъг. Проблемът е, че не знаем как да прекарваме мъдро времето си".Тези думи принадлежат на Карло Петрини – основателя на движението за бавно хранене , което възниква през осемдесетте години в Италия в противовес на възхода на фаст фууд веригите. То скоро събира последователи по цял свят и идеите на Петрини се разпространяват и в други сфери.Защитниците на бавното пътуване са на мнение, че бързането и обикалянето по типично туристически локации убиват удоволствието от пътешествието. Според тях радостта от посещението на други дестинации идва от общуването с местните хора, вкуса на местните храни и потапянето в местния живот, а не от снимките пред забележителности. В това отношение бавното пътуване има общи ценности с екотуризма."Пътешествието се превръща в момент за релаксация, вместо да е стресираща интерлюдия между дома и дестинацията", пише Ники Гарднър в Манифеста за бавно пътуване , публикуван в списание hidden europe.Дали ще разбера САЩ по-добре, ако прекарам месец в Ню Йорк и направя шеметна обиколка на всички петдесет щатски столици, или ако шофирам бавно от бряг до бряг, като следя пулса на променящите се пейзажи и общности, реторично опита тя.Ключът към бавното пътуване е състоянието на ума, посочва и Slow Travel Europe . Скоростта убива връзката с пейзажа, но бавното пътешестване я възстановява.Прекарайте поне седмица на мястото, където отивате, съветва уебсайтът Slow Travel . Останете на квартира, вместо на хотел. Движете се в концентрични кръгове – мислете за разходките си като за разширяващ се диаметър около мястото, където сте отседнали. Разгледайте околността, вместо най-известните забележителности.Купувайте храната си от малките пазарчета или се хранете там, където и местните хора. Говорете с тях, посетете местата, където те ходят, научете поне няколко фрази на езика им или си купете градските вестници."Изучавам живота, бидейки близо до него, местният живот, за който се знае толкова малко и е толкова деформиран от описанията на хора, които не го познават, но държат да го опишат."Швейцарската изследователка и писателка Изабел Еберхард"Пътувам не за да стигна някъде, а за да вървя. Пътувам заради самото пътуване."Робърт Луис Стивънсън"Макар да обикаляме света, за да търсим красота, тя трябва да е в нас самите, за да я открием."Ралф Уолдо Емерсън"Разгледай света. Той е по-фантастичен от всички фабрично направени мечти за продан. Не търси гаранции, не търси сигурност."Рей Бредбъри


title: "Байер" (Леверкузен) спря устрема на "Борусия" (Дортмунд)

maintext:
"Аспирините" спряха устрема на жълто-черните
"Борусия" (Дортмунд) пропусна перфектна възможност да се приближат максимално до лидера в Бундеслигата "Байерн" (Мюнхен), след като допусна поражение с 0:2 при гостуването си на "Байер" (Леверкузен) в двубой от 6-ия кръг на шампионата."Аспирините" спечелиха с голове на Адмир Мехмеди в 10-ата и Чичарито в 78-ата минута и така попречиха на съперника си да възползва от грешката на баварците, които днес загубиха първи точки.Шампионите продължват да водят в класирането с 16 точки, но втори вече е "Херта" с 13, а "Борусия" е трети с една по-малко. "Байер" пък излезе на седмо място в подреждането с 10 точки.Двубоят започна с натиск на домакините и още в 9-ата минута Роман Бюрки трябваше да се намесва решително след изстрел с глава на Чичарито. При следващата си атака обаче "аспирините" поведоха при сходна ситуация, като този път завършващият удар бе нанесен от Адмир Мехмеди.Най-доброто положение за "Борусия" през първата част дойде в самия ѝ край, когато Пиер-Емерик Обамеянг изведе добре Усман Дембеле, но той прати топката над вратата.Две минути след подновяването на играта Вендел направи страхотен пропуск, след като не успя да засече топката от непосредствена близост в опразнената врата. Чак в 73-ата гостите отговориха с изстрел на Обамеянг, който бе отразен от вратаря Бернд Лено.Шест минути по-късно Чичарито реши всичко в срещата с втори гол за "Байер". Нападателят се разписа, след като получи перфектна асистенция от Хакан Чалханоглу в наказателното поле. До края най-интересното, което се случи бе гол на Обамеянг, който обаче бе правилно отменен заради засада.


description: За нас е важно България да не остане в брауновото движение от Москва към НАТО, от Путин към Меркел, от Бокова до Кристалина, от Симеонов до "Меси", от Каракачанов до "джентълмена" В. Сидеров, казва Лютви Местан в писмо.

title: Местан към Борисов: Малко скромност никак не ви е излишна

maintext:
Фотограф: Надежда Чипева
"Г-н Борисов, малко скромност никак не Ви е излишна. Нито аз – председателят на ДОСТ, нито който и да е от 17-те хиляди членове на младата ни партия е предложил своята подкрепа собствено на Вас, на ГЕРБ и дори на Цецка Цачева, за да ни припомняте библейската максима за непоисканото добро". Това заявява в отворено писмо до премиера и медиите лидерът на ДОСТ Лютви Местан.Повод за обръщението му са думите на Бойко Борисов от тази сутрин , че подкрепата на ДОСТ за кандидатурата на Цецка Цачева е непоискано добро. "Избързаха ДОСТ, създаде се възможност за приказки, които нямат общо с действителността", допълни премиерът в интервюто си пред "Нова телевизия".Местан уточнява, че призивът да се гласува за кандидата на ГЕРБ не е заради Борисов, Цачева или партията, от която е издигната, а заради стратегическия избор на страната да бъде евроатлантическа държава и занапред."България няма нужда от президент, който вижда над украински Крим развято руско знаме; от президент, зад когото в крайна сметка да стоят олигарси. Апропо, нито Вие сте убедителен в разграничението си от тях, нито Цецка Цачева покрива убедително критериите за атлантизъм", казва още Местан.Той подчертава, че премиерът и ГЕРБ не заслужават подкрепа, защото са показали, че властта е по-ценна от демократичните принципи и човешките права, но за съжаление, алтернативата е по-опасна. "Въпреки влечението Ви към библейските максими, аз няма да призова Бог да Ви прости, защото не знаете какво вършите. Няма как да не знаете, че колкото и да е голям "дворът" Ви, той е едва 25, максимум 30%, каквото и да Ви нашепва Вашата собствена социология (или социоложка)", пише още Лютви Местан.Той изразява мнение, че премиерът е изпаднал в ценностна криза и му е трудно да разбере, че политиката не е пазарлък и търгашество."За ДОСТ няма никаква стойност Вашата реакция – дали приемате, или отказвате позицията ни. За нас е важно България да не остане в брауновото движение от Москва към НАТО, от Путин към Меркел, от Бокова до Кристалина, от Симеонов до "Меси", от Каракачанов до "джентълмена" В. Сидеров, а да се изправи след президентските избори пред "бай хуей" – китайски израз, който означава "бели възможности". Българските "бели възможности" са безалтернативни – НАТО и ЕС", завършва Местан.


title: ЦИК лиши сайтовете и регионалните медии от реклама с държавни пари за референдума и изборите

maintext:
ЦИК
Фотограф: Юлия Лазарова
Съюза на издателите в България:
Централната избирателна комисия (ЦИК) лиши сайтовете и регионалните медии от възможността в тях да рекламират с държавни пари партиите и инициативните комитети, които са регистрирани застъпници за референдума или кандидат за президент. Принципното решение на ЦИК беше взето в петък, а днес е окончателно гласувано. Гласовете днес "за" са били 13, а "против" - 6.Решението е заради съмнения за злоупотреба с медийните пакети, които отпуска държавата - 40 хиляди лева. На предишния референдум инициативни комитети, в част от които имаше свързани лица, насочиха пакетите си към определени сайтове."В ЦИК беше направено предложение медийните пакети да бъдат предоставени за разходване единствено на медиите с национален обхват, а именно това са обществените и търговските телевизии и радиа с национален обхват и печатните издания с национален тираж", каза в петък говорителят на ЦИК Александър Андреев.Решението кои и колко ще бъдат партиите и коалициите и инициативните комитети, които ще получават правото на медийни пакети в изборите и в националният референдум ще стане ясно на 7-ми октомври. Тогава комисията ще вземе решение.Решението на ЦИК предизвика реакция на Съюза на издателите в България заради ограничаването на ползването на медийните пакети само в телевизионни- и радиопрограми с национален обхват и в печатни издания с национален тираж. "Обръщаме внимание, че Изборният кодекс дефинира понятията "медийна услуга" и "доставчик на медийна услуга" без да въвежда диференциация между национални, регионални или местни медии", пише в позицията на съюза.Издателите смятат, че комисията няма никакво основание, нито право да се намесва в избора на медийни партньори от страна на партиите, коалициите и инициативните комитети, регистрирали кандидати при избори за президент и вицепрезидент на републиката.Освен това въвеждането на разграничение между "национални и регионални/местни" е дискриминация, смятат издателите.Ето и цялото становище на съюза:Относно: Протоколно решение на Централната избирателна комисия от 1 октомври 2016 г. относно реда за предоставянето и разходването на средствата за медийни пакети в изборите за президент и вицепрезидент на републиката и в националния референдумПоредица от медийни публикации информираха обществеността относно приетото от Централната избирателна комисия на 1 октомври 2016 г. протоколно решение, с което се приемат правила за разходването на средствата за "медийни пакети" в изборите за президент и вицепрезидент на републиката и в националния референдум, и с които Комисията ограничава ползването им само в телевизионни- и радиопрограми с национален обхват и в печатни издания с национален тираж.Медиите цитират представители на Централната избирателна комисия, които обясняват мярката като опит да се отстранят съмненията за злоупотреба с парите, отпускани от държавата на инициативни комитети, партии и коалиции за агитация в предстоящите избори.Управителният съвет на Съюза на издателите в България разбира мотивите на Комисията да изработи правила, с цел избягване на злоупотребата със средства за платена политическа кампания, но изразява недоумение по повод въвеждането на диференциация и неравнопоставеност на медиите в предизборната кампания.Задължението на Централната избирателна комисия по см. на чл. 178, ал. 5 от Изборния кодекс да посочи реда за предоставянето и разходването на средствата за медийни пакети има отношение към задължението й по ал. 4 от същата норма да заплаща различните платени форми на отразяване до изчерпване на средствата на партията, коалицията или инициативния комитет. В същото време, според Съюза на издателите в България, Комисията няма никакво основание, нито право да се намесва в избора на медийни партньори от страна на партиите, коалициите и инициативните комитети, регистрирали кандидати при избори за президент и вицепрезидент на републиката.Считаме, че решението на Централната избирателна комисия относно реда за предоставянето и разходването на средствата за медийни пакети, следва да продължи да урежда съществените процедурни въпроси относно договарянето и изплащането на средствата за "медийни пакети", но в никакъв случай не може да съдържа ограничения в избора на доставчик на медийни услуги.Обръщаме внимание, че Изборният кодекс дефинира понятията "медийна услуга" и "доставчик на медийна услуга" без да въвежда диференциация между национални, регионални или местни медии. Въведената от Кодекса дефиниция за "печатни медии" насочва към вестници, списания и други периодични издания, а радио- и телевизионните организации са представени като "медии, разпространявани чрез електронни съобщителни мрежи". "Онлайн новинарските услуги", от своя страна, включват електронните издания на вестници, списания, информационни агенции и други електронни издания. В нито една от тези дефиниции, нито в друг текст на Кодекса, не се въвежда понятие за регионалност или изискване за селективност в избора на медиен партньор при провеждането на предизборната кампания.Освен неоправдано дискриминационното съдържание на всяко ограничение в избора на доставчик на медийни услуги, въвеждането на разграничение между "национални и регионални/местни" медии рискува да внесе допълнителна неяснота, доколкото терминът не е еднакво приложим по отношение на отделните видове медии. Обръщаме внимание на несъстоятелността на понятия като "национален тираж", включени в медийните съобщения по темата. По отношение на доставчиците на радиоуслуги, следва да се има предвид, че с национален лиценз за излъчване са единствено програмите на Българското национално радио и "Дарик радио България", като останалите масови радиопрограми се излъчват като "радиовериги", т.е. в множество локации във връзка с издадените на операторите местни и регионални лицензии, които обаче не са "национални".Обръщаме внимание, също така, че въвеждането на "териториалност" по отношение на интернет медиите, е напълно лишено от смисъл, доколкото единственото ограничение пред разпространението на тези медии би било т.нар. "географско блокиране" при разпространението на цифрово съдържание, което, обаче, касае национално и наднационално филтриране на достъп до интернет ресурси.Съюзът на издателите в България най-отговорно призовава Централната избирателна комисия при въвеждането на ред за предоставянето и разходването на средствата за медийни пакети да се въздържа от каквито и да било ограничения пред избора на доставчик на медийни услуги от съответната партия, коалиция или инициативен комитет. Считаме, че задължение на Централната избирателна комисия е да следи за измами с предоставяните средства, без това да засяга свободния избор на политическите субекти.е готов да съдейства на Централната избирателна комисия за изработването на ясни, недвусмислени и недискриминационни правила, с оглед изпълнението на специфичните задължения на органа според Изборния кодекс, при избягване на непазарни ограничения.Членове на"Икономедиа" АД – издател на вестниците "Капитал Дейли" и "Капитал" и на списанията: Foreign policy, Business Spotlight, HoReMag, Utilities, "Агробизнесът", "Медицински Дайджест", "Регал", "Индекс Имоти". "Икономедиа" АД разпространява и списанията "Бакхус", "Меню" и "Списание 1"."Сега" EАД – издател на вестник "Сега"."Издателска къща Марица" ЕООД – издател на вестниците "Струма", "Марица" и "Български Куриер"."СББ МЕДИА" АД – издател на списанията: ELLE, National Geographic, "Блясък", Cosmopolitan, "Журнал за жената"."МИТ ПРЕС" ООД – издател на списание "Мениджър" и списание за почивка и пътешествия "Далече"."БРЯГ МЕДИА ГРУП" ЕООД – издател на вестниците "Бряг" – всекидневник за Русенска област, "Силистренски бряг", "Тутракански бряг", "Посоки" – всекидневник за Плевенска област, и "Нива" – регионален седмичник за 4 общини в Русенска област."Скални материали" АД – издател на вестник "Форум" – информационен седмичник, разпространяващ се в Северна България."Атика медия България" ООД – издател на списанията Playboy, Maxim, Grazia, Joy и OK! и FORBS ."Кю Медия" ЕООД – издател на списанията АMICA, L’EUROPEO, ABITARE, BRAVACASA, MAX и QM"Топ Нюз" ЕООД – издател на вестник "Топ новини".


title: По искане на Цацаров ВСС ще обсъди дали членовете трябва да дават интервюта за медии на подсъдими

maintext:
Фотограф: Надежда Чипева
Главният прокурор Сотир Цацаров поиска Висшият съдебен съвет да обсъди дали членовете му следва да се въздържат от изяви в медии, издавани от обвиняеми или подсъдими лица. Това предложение е част от допълнителните точки в дневния ред на заседанието на съвета днес.Цацаров не даде допълнителни мотиви защо иска темата да бъде обсъдена. Най-вероятната причина е статия отпреди време на члена на съвета Калин Калпакчиев за августовския брой на списанието "Клуб З". То се издава от Огнян Донев, който е подсъдим за данъчни престъпление. Делото е на първа инстанция. Заглавието на материала е "Съдебната независимост: под обсада"Около включването на точката се разрази дебат доколко е спешно обсъждането на този въпрос. В началото Цацаров каза, че не е спешно, и оттегля предложението си. Впоследствие обаче той промени мнението си - след като всички обосноваха спешността на внесените от тях допълнителни точки - и реши, че иска в днешното заседание темата да бъде обсъдена.Цацаров неведнъж е нападал члена на ВСС Калин Калпакчиев. Последно Калпакчиев заяви пред БНР, че за прокуратурата е важно с кого ще се срещнат евроекспертите по "Яневагейт".Подробности очаквайте по-късно на www.dnevnik.bg


description: Човешкото лице на битката за Мосул.

title: Снимка на деня: На опашка за храна

maintext: 1/1 снимки в галерията Бежанци от района на бойните действия край иракския град Мосул чакат за храна на фона на дим от запалени петролни кладенци.


title: Квартал във Виена мина на "вафлено" отопление

maintext:
[Wien Energie-Christian Hofer]
Производителят на вафли "Манер" (Manner) от началото на тази седмица пусна излишната си топлина от процеса на печене на вафлите си в част от топлопреносната мрежа на австрийската столица Виена, съобщи Бюрото за международни връзки на община Виена, цитирано от БНР.Така около 600 домакинства и фирми имат достъп до общо 1 мегават мощност отопление и топла вода.Отпадъчната топлина от този процес ще се обръща в климатична енергия за охлаждане на сладкарските цехове. Сътрудничеството между общинската топлофикация и фабриката на "Манер" в квартал "Херналс" на австрийската столица е пример за иновативни енергийни решения. То ще бъде от полза за хората и околната среда – "вафленото" отопление намалява с 1000 тона годишно емисията на въглероден двуокис. Това съответства на емисиите от 240 еднофамилни къщи, изчислили са от общината на Виена.Общата инвестиция на "Манер" в модернизацията на фабриката във Виена е 40 млн. евро. С нея площите нарастват с една трета, производството на вафли се увеличава, а оползотворяването на енергията е по-ефективно.В самия производствен комплекс благодарение на екологичната топлоенергия миналата година са изпуснати 34 тона въглероден двуокис по-малко.


description: Фаворит за атлет №1 е Мо Фара (Великобритания), който защити олимпийските си титли на 5000 и 10 000 метра в Рио.

title: Мо Фара е фаворитът сред номинираните за атлет №1 на Европа

maintext:
Фара е фаворитът за отличието при мъжете
Финалистите в отделните категории за най-добри атлети в Европа за 2016 година бяха официално обявени днес. По трима атлети ще си оспорват първите позиции, като победителите ще бъдат обявени на 15 октомври на специална церемония в Португалия.Фаворит за атлет №1 е Мо Фара от Великобритания, който защити олимпийските си титли на 5000 и 10 000 метра в Рио.Любопитно е, че британецът попадна в списъците с изтекла информация за спортисти, употребявали допинг с разрешението на Световната антидопингова агенция.Вторият номиниран е италианецът Джанмарко Тамбери (Италия), който спечели световната титла в зала в скока на височина, през лятото триумфира като европейски шампион в Амстердам и постави национален рекорд и постижение №1 в Европа за сезона от 2.39 м на Диамантената лига в Монако.Третиятв списъка е германецът Томас Рьолер, който остана пети в хвърлянето на копие на първенството на Стария континент в Амстердам, но след това спечели олимпийската титла в Рио. Той завърши летния сезон и с личен рекорд за сезона от 91.28 м.При дамите за признанието ще се съревновават Рут Бейтия (Испания), Екатерини Стефаниди (Гърция) и Анита Влодарчик (Полша). 37-годишната Бейтия започна със сребро в скока на височина на Световното първенство в зала в Портланд, а след това спечели европейска титла и златен медал в Рио.Стефаниди триумфира като олимпийска шампионка в овчарския скок с 4.85 м, след като по-рано през сезона спечели и европейското злато. Гъркинята си осигури и диамантения трофей в своята дисциплина.Влодарчик пък остана непобедена в сектора за хвърляне на чук, спечели европейската титла, след това и олимпийската със световен рекорд от 82.29 м, а през август коригира отново върховото постижение на планетата за всички времена с 82.98 м.


title: Новакът "Лайпциг" излезе на второ място в Бундеслигата

maintext:
Тимът се приближи само на две точки от лидера "Байерн"
Новакът "Лайпциг" победи "Вердер" с 3:1 у дома в двубой от осмия кръг на Бундеслигата и така се изкачи на втора позиция в класирането.Тимът остава непобеден през този сезон и вече има 18 точки, само с две по-малко от лидера "Байерн" (Мюнхен).Домакините днес доминираха на своя "Ред бул арена" пред над 42 000 зрители. Три минути преди почивката Компер подаде на Наби Кейта, а гвинеецът премина през трима защитници, заобиколи вратаря Видвалд и откри резултата от малък ъгъл."Вердер" удари греда след корнер в началото на втората част, докато Видвалд спаси удар на Емил Форсберг, след което Юсуф Полусен не беше точен с добавката.Резервата Дейви Зелке изработи гол срещу бившия си клуб, когато центрира перфектно към Кейта и той удвои. Веднага след това Серж Гнабри върна интригата, намалявайки резултата.В добавеното време обаче Зелке сложи точка на спора с последния гол в мача за крайното 3:1.


title: Фотогалерия: Путин и Ердоган - трета среща за два месеца

maintext:
1/8 снимки в галерията Президентите Путин и Ердоган се срещнаха в Истанбул за трети път в рамките на два месеца. Предишните бяха при визита на турския президент в Санкт Петербург и на срещата на върха на Г-20 в Китай.
Пред международен енергиен форум те заявиха, че искат да продължат с реализирането на проекта "Турски поток" и подробно го обсъждат, но нищо конкретно не последва от срещата им за газопровода. В същото време Фатих Бирол, изпълнителен директор на Международната агенция за енергетика, каза пред ТАСС, че реализирането на "Турски поток" зависи от цялостния анализ на нуждите от газ на европейския пазар и че "Русия трябва да преосмисли газовата си политика".
В понеделник Ердоган повтори, че Трансанадолският газопровод (TANAP), в който основен доставчик е Азербайджан, остава "гръбнакът на Южния газов коридор", водещ чрез Трансадриатическия газопровод (TAP) към Западна Европа. Той добави, че се полагат усилия по газовия коридор да потече и суровина от Туркменистан, както и че много важни за Турция остават трасетата ак-Тбилиси-Ерзурум и Иран-Турция. "Ще направим големи крачки в края на тази и през следващата година", заяви Ердоган.


description: Италианската Advanced Printing Systems (APS) откри днес в Ботевград най-голямата си база за производство на термични принтери в Югоизточна Европа. Инвестицията в завода е 3 млн. евро. Предвижда се предприятието да пуска по 6 млн. принтера годишно, предназначени за износ в цял свят, съобщиха от компанията.

title: Италианската APS откри завод за термични принтери в Ботевград

maintext:
На откриването присъстваха двамата съсобственици на APS Group - Паоло Визентини и Дени Монтагутели, кметът на Ботевград Иван Гавалюгов и представители на икономическото министерство.
[Advanced Printing Systems]
Advanced Printing Systems (APS) откри днес в Ботевград най-голямата си база за п
Първата производствена база е открита в България през 2004 г. Преди години производството на компанията е било в Италия и Китай, но от 2012 г. изцяло се премества в България. С новата мощност ще бъдат създадени още 150 работни места
и заедно със сега заетите, в българското представителство на компанията общо ще работят над 300 души. Производствената база е разположена
на площ от 17 000 кв.м.
APS Industrial Park се изгражда в продължение на три години и освен сега съществуващите сгради, в него ще има 3 нови обекта за производство на пластмасови компоненти, за тестване на принтерите и качествен контрол. Изграден е и нов, автоматизиран вертикален склад за автоматично подаване на компонентите за производство на съответните принтери.
Приложението на термичните принтери е в широк диапазон – POS терминали, касови апарати, терминали за кредитни карти, везни за теглене, тахографи, таксиметри, системи за паркиране, медицинско оборудване и др. Компанията е основен доставчик на Continental, Stoneridge, KFI Trading, Data Modul и др., се посочва в съобщението й.
Advanced Printing Systems (APS) e основана преди 22 години в Италия. Има представителства и офиси, разположени в Европа, Азия и САЩ.
Италианскатароизводство на термични принтери в Югоизточна Европа. Инвестицията в завода е 3 млн. евро. Предвижда се предприятието да пуска по 6 млн. принтера годишно, предназначени за износ в цял свят, съобщиха от компанията.


title: Започва санирането на 26 блока във Варна

maintext:
Фотограф: Николай Дойчинов
Във Варна започва санирането на 26 блока по националната програма за енергийна ефективност на многофамилните жилищни сгради. Това съобщиха от обшинската администрация.Според главния архитект на Варна Виктор Бузев фасадите на ремонтираните сгради трябва да бъдат в не повече от два цвята. В отделни случаи обаче ще бъде възможно и обсъждането на нестандартни цветови решения, каза той.Най-сериозното предизвикателство при санирането според експертите ще бъде възстановяването на първоначалния архитектурен вид на сградите, особено в случаи на премахнати или допълнително пристроените тераси.Готовите проекти за жилищните сгради трябва да бъдат одобрени от сдруженията на собствениците и от възложителя - Община Варна. След това те ще бъдат съгласувани със строителния надзор преди да се престъпи към изпълнението на проектите.Във Варна към момента одобрени за финансиране по националната програма за саниране са 69 сдружения на собствениците. Шест обекта от старата програма "Енергийно обновяване на българските домове" ще бъдат довършени по новите условия.


title: Дъб на 638 години в село Насалевци е победителят в "Дърво с корен 2016"

maintext:
[фондация "Екообщност"]
Дъбът от трънското село Насалевци е българското "Дърво с корен" за 2016 година. То ще се включи и в конкурса за Европейското дърво, съобщиха пред БНР "откривателите" му Петко Янков и Людмила Гюрова, които са го номинирали за наградата.Дъбът е на 638 години и е гордостта на селото. "В нашия край има интересна флора и фауна и като цяло хората се грижат за нещата, които са от едно време", казва Людмила Гюрова.По думите й, като антипод на разказа на Николай Хайтов "Дърво без корен" трънчани са хора с корен и почитат своите традиции. Победата на това дърво се дължи най-вече на фейсбук групите "Аз съм Трънчанче" и "Трън и Трънско".Дървото се намира до наскоро реставрираната църква "Рождество Богородично", а короната му е много хармонична и наподобява короната на орех, обясни Людмила Гюрова.Наоколо се намират още няколко дъба, като двата най-големи са на повече от 600 години, а останалите са по-малки.


description: Световната статистика за грипа е еднаква всяка година, което поне прави инфекцията предвидима и ни дава време да се подготвим. "Дневник" говори по темата с епидемиолога проф. Мира Кожухарова.

title: Как да се предпазим през грипния сезон - съвети от епидемиолога проф. Мира Кожухарова

maintext:
Проф. Мира Кожухарова, епидемиолог
Фотограф: Иван Григоров
- Респираторните усложнения са най-чести, но не са единствените. За около седмица на човек му минава болестта и след това тръгва отново на работа. Единственият признак, че е боледувал е, че в следващите седмица-две не може да се затича или да отиде на екскурзия, защото се задъхва и се изморява лесно, но това е малкото зло и то се случва на всеки преболедувал грип, независимо от възрастта.
Обаче ако до края на седмицата не минат оплакванията и дори започнат да се задълбочават, ако температурата стои висока, кашлицата става по-лоша и упорита – това в огромния процент от случаите говори за възникване на пневмония.
Пневмонията вече е тежка болест и тя иска лечение от лекар, категорично. Лечението е с антибиотици и в някои случаи може да бъде доста продължително. При малките деца и при възрастните хора пневмонията може да е много опасна и дори да застраши живота им. Ето това не бива да се допуска и може да се предотврати с ваксината. Хората с хронични болести също трябва да се пазят малко повече, защото грипът може да обърка цялото им лечение и да влоши проблемите им.
Съществуват и още по-неприятни и по-тежки усложнения, например засягане на централната нервна система, но това се случва много рядко.
Все още не е засечен грипният вирус никъде по северното полукълбо, но когато епидемията започне, всички ще разберем за нея. Между 10 и 30% от населението ще се разболее в зависимост от интензитета на епидемията, а част от най-рисковите групи - децата, възрастните над 65 години и хронично болните, няма да успеят да се преборят с усложненията, които ще възникнат.Световната статистика за грипа е такава всяка година, което поне прави инфекцията предвидима и ни дава време да се подготвим. След като вчера Сдружението на общопрактикуващите лекари в България и Държавната здравна инспекция започнаха кампания за информация за ползите от противогрипните ваксини, "Дневник" разговаря с епидемиолога проф. Мира Кожухарова за още начини за предпазване в грипния сезон и какъв е смисъла от имунизацията. Оказа се, че само 2% от българите изобщо си поставят ваксината - С понятието слаба имунна система по принцип се злоупотребява. Болестите на имунната система са много тежки заболявания – това са кръвните, злокачествените заболявания, при някои заболявания пък се налага лечение, което води до този ефект. Т.е. това са много тежки състояния и не бива да се бъркат.Това, което битува – хората да си повтарят "имунната ми система нещо е слаба", да пият специални чайове за засилване – много е разпространено, но трябва да знаете, че това не е медицински проблем. Ако е болна и слаба имунната система, обикновено говорим за злокачествено заболяване, и е по-добре да не разбираме истинското значение на това определение.Повечето хора си имаме нормално действаща имунна система и благодарение на това оцеляваме в живота. Между другото точно това е една от причините хората да не искат да се ваксинират, защото разчитат, че ще се справят сами. Паралелно обаче гълтат някакви неща и ако смятат, че те им се отразяват добре – това е хубаво, нямам намерение да разубеждавам никого.Като цяло е важно човек да се храни нормално – да не е гладуващ, или пък преяждащ. Заедно с това – спортуване, разходки, да не пуши, пие, да не взима наркотици. Направо казано, дори и лошо да прозвучи – един здравословен начин на живот – във всички случаи води до по-лесно преборване на инфекциите, типични за този сезон.Но тук говорим за заразни заболявания и когато човек прихване вируса, ако няма антитела, които да го преборят, просто се заразява. Така че това не е слабост на имунната система, а е начинът, по който работи инфекциозното заболяване.Най-сигурният начин за специфично предпазване от която и да е инфекция е ваксината, разбира се ако има ваксина срещу съответната болест.- Да, категорично. Привърженик съм, но трябва да се дава реална оценка на това какво можем да очакваме от нея. Противогрипните ваксини като всички други ваксини в съвременната медицина не са панацея.Ваксината, която е налична на пазара през този сезон може да предпази срещу щамовете А-Калифорния (свински грип), А- Хонконг и Б-Бризбейн. Т.е. ваксината не може да предпазва срещу нищо друго. А покрай грипните вируси, които циркулират, още около 400-500 други вируси, причиняващи подобни заболявания, също са във въздуха. Така че като се ваксинира човек срещу грип, няма никаква гаранция, че няма да се разболее от хрема – напротив, почти сигурно е, че ще преболедува няколко пъти през сезона, но това няма да са гриповете, включени във ваксината.Грипът все пак е най-рисковата от дихателните инфекции и ако възникнат от него някакви усложнения, те може да са много тежки. Към тази болест трябва да имаме малко по-внимателно отношение, защото крие риск от усложнение, от необходимост за лечение в болница, крие риск и от смърт. Докато от хрема не умираме.Точно в това е силата на противогрипните ваксини – тя може и да не предпази човек от това да не се разболее, например възрастните хора, обаче рискът да възникне усложнение рязко се намалява, също и хоспитализациите и смъртността. Което за мен е перфектно изпълнена задача – нищо, че си се разболял, след като си оживял.- Да, за съжаление е така. Грипът започва много по-рязко и протича много по-тежко. В огромния процент от случаите грипът минава за 5-6 дни. В това време се чувстваш много зле, след това още известно време се чувстваш много изморен, но това е всичко. Всъщност процентът на хората с усложнения и смърт не е голям, но съществува и не бива да го забравяме.Когато започне грипната епидемия – да уточним, че в момента в цялото северно полукълбо все още няма – човек може почти точно да посочи момента, в който се е разболял. "До обяд ми беше много добре, и изведнъж следобед като ми стана студено, трябваше да отида да си легна". Има много силни болки в мускулите, освен останалите симптоми на инфекция на дихателните пътища – кашлица, хрема, дразнене на грълото. За грипа са характерни силните болки по цялото тяло, в очите, висока температура и тн.Няма нужда хората сами да си поставят диагноза. Когато се чувстват толкова зле, когато става дума за малки деца и хора в напреднала възраст, е важно да се посъветват с лекаря си. При хората в активна възраст, за които може да се очаква, че ще им мине за 5-6 дни, може да се самолекуват с чайове и аспириниобаче не трябва да започват веднага да гълтати и антибиотици, защото при грипа просто няма никакъв смисъл – не помага, а антибиотикът е нещо, което трябва да се използва само по предназначение.В повечето случаи грипът минава и от само себе си, просто човек трябва да има търпение и да си седи вкъщи. Болните деца да не се пращат на училище и възрастните да не ходят на работа, защото това не е никак добре нито за собственото здраве, нито за здравето на околните.- Много е кратък инкубационният период при грипа, да и това е една от причините грипните епидемии толкова бързо да се развиват. Като започне и тръгва със страшна скорост, защото инкубационният период може да бъде от няколко часа до ден, но не повече.Обикновено когато сме болни от грип, излизането и ходенето на работа или на училище си е жива мъка и за болния и за околните. Така че човек усеща, когато е по-добре да си остане у дома, въпросът е всички да се отнасяме разумно към това и да не упорстваме, защото знам, че има такива работодатели, които не гледат с добро око на отсъствието. Но ако мога да ги посъветвам – бих им казала те самите да настояват да изпращата обратно болните вкъщи за 3-4 дни, защото ако заразят целия колектив, тогава става съвсем зле.- Хигиената е много важна, защото грипните вируси се разпространяват по въздушно-капков път, което означава че като киха и кашля някой болен в затворено помещение за много кратко време въздухът се изпълва с вируси и всички, които дишат същия въздух ги поемат. Затова има едно правило, което трудно го приема нашият народ – трябва редовно да се проветрява помещението, в което има болен човек, не да стои завит през глава на топло и да не отваря ни прозорец, ни врата, да не настинел допълнително.Също е много важно да си мием ръцете – просто с вода и сапун. Важно е и да не кихаме и кашляме в лицето на околните, ако може. Хартиените носни кърпички, които обикновено се ползват в такава ситуация, да се ползват еднократно и веднага да се хвърлят защото иначе задържат вируса по джобовете ни.Оказва се също, че навикът да си слагаш дланта пред устата като кашляш и кихаш, всъщност епидемиологично не издържа никак, защото по този начин ръцете се замърсяват и вирусът се предава нататък при ръкуване или хващане на дръжката на вратата. По-правилно е да си прикриваш устата в сгъвката на лакътя.Когато започне грипната епидемия в България имаме тази практика да се ограничават контактите на много хора на едно място – пример са грипните ваканции в училищата, съветите да не се посещават големи обществени мероприята и т.н.В началото на този месец проведохме много интересно събитие – консултация с граждани, посветени на точно този тип епидемични заболявания. Имаше голям интерес и проведохме анкета сред хората, която показа, че огромна част от тях – 90% - одобряват идеята институциите, в които се събират много хора да се затварят по време на епидемия. Изненадах се, защото предполагах, че всъщност това би било неудобство за хората, но то е добро решение.Друг интересен резултат от анкетата беше, че две трети от хората смятат, че здравните служби трябва да направят задължителна грипната ваксинация сред рисковите групи – 65% мислят така, при положение, че обхватът на ваксината в България е изключително малък и можеше да се предположи, че всъщност хората не знаят за ползите от нея. Според 81% от анкетираните – и медицинските служители трябва задължително да се ваксинират, за да не разпространяват заразата сред пациентите си.


description: До 4 ноември ще бъде изцяло изплатена националната помощ за овце и кози, а авансово - за говеда, както и извънредната европейска помощ и помощта "de minimis"."

title: Животновъдите ще получат 230 млн. лв. до декември, обеща земеделският министър

maintext:
Десислава Танева
Фотограф: Георги Кожухаров
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
До месец декември сектор "Животновъдство" ще получи 230 млн. лв. подпомагане, съобщи министърът на земеделието Десислава Танева, цитирана от пресцентъра на министерството, по време на Националното изложение по животновъдство."Към момента са преведени 62.4 млн лв., представляващи 70% от ставките на три от схемите за обвързана подкрепа за говеда, а през следващата седмица предстои максимално възможното авансово плащане на 70% за схемите по обвързана подкрепа за овце и кози", каза Танева. По думите й в седмицата до 4 ноември ще бъде изцяло изплатена националната помощ за овце и кози, а авансово - за говеда, както и извънредната европейска помощ и помощта "de minimis"."Десислава Танева посочи, че сектор "Животновъдство" отчита растеж във всички категории животни, с изключение на млечните крави, които не са под селекционен контрол. Заявените за подпомагане овце и кози са с 13.6% повече, а ръстът при кравите в частта под селекционен контрол и биволите е 18%.Министърът припомни, че от 26 октомври може да се подават проектни заявления по мярка 4.1 "Инвестиции в земеделски стопанства" от Програмата за развитие на селските райони 2014-2020 г. Приемът е с целия остатъчен бюджет, който е в размер на 237 млн. евро.


description: Родените през 2014г. три лъвчета във варненския зоопарк днес станаха на 2 години.

title: Фотогалерия: Рожденият ден на младите лъвове във Варна

maintext:
1/9 снимки в галерията Младите лъвове във варненския зоопарк станаха на 2 г. Трите бебета се родиха на 16 октомври 2014г.
Фотограф: Зоокът Варна


description: Според информацията най-много са купените билети за сектор Б, в който ще са настанени привърженици на сините - 6500. За другата трибуна със запалянковци на гостите - сектор В - са продадени 2000 пропуска. Привържениците на ЦСКА са купили общо 8700 билета - 4000 за сектор А и 4700 за сектор Г.

title: Повече от 17 хиляди билета са продадени за дербито, обявиха от ЦСКА

maintext:
Информацията показва, че са продадени приблизително равен брой билети за привържениците на двата отбора
[LAP.bg]
Най-много са продадените билети за сектор Б
[LAP.bg]
Малко повече от 17 хиляди билета вече са продадени за мача между ЦСКА и "Левски", обявиха червените.Според информацията най-много са купените билети за сектор Б, в който ще са настанени привърженици на сините - 6500. За другата трибуна със запалянковци на гостите - сектор В - са продадени 2000 пропуска.Привържениците на ЦСКА са купили общо 8700 билета - 4000 за сектор А и 4700 за сектор Г.Ако информацията се потвърди и продажбата на билети продължи с подобно темпо, това ще е един от най-посетените мачове за първенството в последните години.Цените, за които ръководствата на двата отбора се споразумяха, са съответно 5 и 12 лева за фенските сектори и за централните трибуни . От ЦСКА припомниха, че ще важат и сезонните картите.В четвъртък вечерта от ЦСКА дадоха информация, че са продадени около 8500 билета. Тогава повече от половината бяха за сектор Б (4780).Запалянковците на двата отбора подготвят хореографии за срещата. Спортният министър Красен Кралев призова за добро поведение по трибуните и извън стадиона , за да не бъдат отблъснати родителите и децата.Мачът от десетия кръг е в събота в 16.30 ч. на Националния стадион "Васил Левски".


title: Около 8% са персоналните лекарски грешки при фатални случаи в българските болници

maintext:
Златица Петрова, директор на Изпълнителна агенция "Медицински одит"
Фотограф: Цветелина Белутова
8.2%
Най-проблемните медицински сфери, или тези с най-много жалби, са хирургията, акушер-гинекологията и педиатрията.
Одитите на агенцията от последните години показват някои сериозни издевателства над пациентите. Скорошни случаи в София, които Петрова даде за пример са на млад мъж, на който след кома и лечение е връчена сметка за 30 хиляди лева, при това не с фактура, а като искане за дарение.
В голяма частна столична болница за да оправдаят високата такса, която взимат за извършването на процедури и операции пък въвели куриозни такси като 150 лв. за разговор с анестезиолога по време на операцията и още 50 лв. за възможност за контакт с медицинско лице по време на престоя в болницата. Но това са неща, които са априори част от лечението, коментира Петрова.
Делът на доказаните персонални лекарски грешки, свързани със страдание или смърт на пациент в българските болници епрез последните 6 години от всички жалби и проверки на Изпълнителната агенция "Медицински одит" към здравното министерство.Това показва статистиката на службата от основаването й през 2010 г., която беше представена на журналистически семинар в Стара Загора от изпълнителния директор на агенцията проф. Златица Петрова. По думите й статистиката е сравнима със световната, но по последните данни на Евростат българските пациенти са четири места преди дъното по удовлетворение от здравното обслужване в страната си.За последната година и половина в агенцията са постъпили малко над 1000 жалби. По думите на проф. Петрова с около една трета се увеличават жалбите от пациенти всяка година, което може би показва растящо доверие към агенцията или пък че българите вече познават и държат повече на правата си. Независимо от причината това обаче налага увеличение на щатните служители в аенцията, убедена е директорката.От получените 1027 жалби в последната година и половина, най-голяма част - две трети (67%) са свързани с качеството на лечение; 9% с морално-етични проблеми; 5% са за нерегламентирани плащания; 4% - за недостатъчно предоставяне на информация от лекуващия екип.


title: ЦСКА се провали срещу "Локомотив" (Пловдив) след куп пропуски

maintext:
Червените отстъпиха с 0:1 пред празните трибуни на "Българска армия"
[LAP.bg]
ЦСКА допусна първата си домакинска загуба в Първа лига. Пред празните трибуни на "Българска армия" червените отстъпиха с 0:1 от "Локомотив" (Пловдив).Воденият от Едуард Йорданеску отбор започна много слабо с няколко от обичайните за всеки мач грешки в защита. При една от тях Дани Кики се възползва и в десетата минута даде преднина на отбора си. Скоро след това ЦСКА заигра значително по-добре и създаде куп положения, но пропусна всичките.Червените остават трети с 21 точки. "Локомотив", който спечели за първи път в историята си мач от първенството на "Българска армия", е седми с 16.Още в началото Рафаел Перес сгреши леко и се наложи да задържи съперник и получи жълт картон. Малко по-късно пловдивчани организираха атака по дясното крило, където отсъствието на Антон Недялков им откри пространство. Кики го използва, влезе в наказателното поле. Перес се опита да му попречи, но без резултат и играчът на "Локомотив" вкара.Постепенно ЦСКА започна да напада и натискът на домакините се усили. Най-добрите възможности бяха пропуснати от Преслав Йорданов, а и вратарят Ел Харуби спаси няколко пъти отбора си.В началото на втората част червените отново тръгнаха неубедително. След около 15-20 минути те започнаха да атакуват и направиха нова серия пропуски.При ударите им топката или минаваше покрай гредите в аут, или беше спасявана от Ел Харуби. Йорданеску опита да промени хода на мача, като пусна Милчо Ангелов, вкарал двата гола за победата срещу "Монтана", и Кирил Десподов.Футболистите на ЦСКА няколко пъти пробваха да си спечелят леки дузпи, но съдията не се подведе.През втората част капитанът на "Локомотив" Мартин Камбуров имаше възможност да увеличи преднината на отбора си. При една от малкото опасни атаки за гостите след ранния гол нападателят изпревари вратаря Конов, но се забави и защитата на ЦСКА се справи.


description: Затова членове на съвета поискаха оставката му.

title: "Човекът на Борисов" в съдебния съвет еднолично определил кой да се срещне с прокурорската мисия

maintext:
Димитър Узунов е представляващ от началото на годината
Фотограф: Анелия Николова
Представляващият Висшият съдебен съвет (ВСС) Димитър Узунов, известен като "човекът на Борисов" от "Яневагейт" еднолично е определил кои членове от двете колегии на съвета ще се срещнат с мисията на прокурорите от Европейския съюз, които са у нас, за да анализират работата на държавното обвинение.
Това се разбра на заседанието на съвета днес. По този повод Калин Калплакчиев поиска оставката му като представляващ. Узунов не коментира защо е взел такова решение. В крайна сметка заседанието беше закрито поради липса на кворум - членовете, посочени от Узунов, започнаха да излизат от залата. В един момент дори самият представляващ не останах, така че заседанието беше закрито от Галя Карагьозова.
Прокурорската мисия започна в началото на лятото, като се очаква в края на годината да бъде изготвен доклад за работата на държавното обвинение. Узунов, без да се допита до колегите си, е определил от съдийската колегия да отидат Галя Георгиева, Милка Итова, Светла Петкова и Даниела Костова, а от прокурорската - Ясен Тодоров, Васил Петров и Румен Георгиев.
По информация на "Капитал" от членове на съдебния съвет Георгиева не е отишла на среща с експертите.
"Правен свят" съобщава, че до искането за оставка се е стигнало, след като председателят на Върховния касационен съд Лозан Панов изчел писмо от Министерството на правосъдието до представляващия ВСС. В него се иска да се определят членове на съвета, които да се срещнат с европейските прокурори. Писмото е било получено в съвета на 29 септември – миналият четвъртък, когато имаше и заседание на пленума.
След това Панов изчете и резолюцията към него, според която Галя Георгиева ще говори по темата "Румяна Ченалова", Румен Боев и Ясен Тодоров – за атестирането и кариерното израстване на обвинителите, били посочени и представители на двете колегии, които да разговарят с европрокурорите.
Затова и председателят на ВКС попита – кой е определил точно тези членове на съвета да проведат срещите и по какви критерии. В отговор Димитът Узунов обяснил, че в писмото е бил даден много кратък срок - до следващия ден да бъдат определени членовете, които ще се срещнат с мисията.
"Тогава нямаше заседание и аз определих хората по критерии, които сметнах за необходими, отговори Узунов, като не уточни какви са критериите. Ясен Тодоров предложи на председателя на ВКС да попита главния прокурор кой е определил следователя Бойко Атанасов да се среща с европрокурорите.
"Не знам от кого знаете за тази среща,
може би и там има видеонаблюдение, както в коридорите на ВСС.
Но разликата е съществена. Доколкото ми е известно мисията на прокурорите, както и тази по Механизма за сътрудничество и проверка сама определя с кого да се срещне и с кого не. Тук има официална кореспонденция, която трябваше да се отнесе до всички членове на съвета или поне до двете колегии. Вие еднолично сте определил и това е в нарушение на Вашите правомощия. Не за първи път се действа по този начин. Аз сега разбирам за писмото. Трябва да преосмислим нашата позиция за представляващ ВСС, защото господин Узунов не се справя с тази роля. Той действа по непрозрачен и в нарушение на закона начин и ние трябва да вземем такова решение – той да бъде сменен", предложи Калин Калпакчиев.
Още по-остра беше бившият депутат от ГЕРБ Юлиана Колева, която обвини Узунов, че изземва правомощията на двете колегии.
"Вие по непрозрачен и неясен начин сте определили представители на ВСС.
Давате ли си смека какво правите – вие изземвате правомощия на двете колегии в случая", заяви Колева и обясни че по такъв въпрос се свиква извънредно заседание на съвета. "Явно критериите на Димитър Узунов не съвпадат с голяма част от критериите на останалите колеги", каза още Колева.
Според председателят на ВКС е имало достатъчно време въпросът да бъде обсъден в двете колегии поотделно, защото срещите на европрокурорите са в периода от втори до девети октомври и от 10 до 13 октомври. Той попита защо това не е направено.
Отгоровът от Димитър Узунов даден с притихнал тон беше: "Така се получи."


description: Kойто търси понякога и намира това което търси:) И аз така си намерих "моето" българско бяло вино на тазгодишния Фестивал на виното (Мол България, партерния етаж, на 15 и 16 октомври)

title: In vino veritas - фотогалерия - Dnevnik.bg

maintext:
1/5 снимки в галерията А който търси понякога и намира това което търси:) И аз така си намерих "моето" българско бяло вино на тазгодишния Фестивал на виното (Мол България, партерния етаж, на 15 и 16 октомври). Имаше български и вносни вина, от по сериозните български изби бяха само Винпром-Свищов и Братанов. Отдавна съм намерил "моите" червени български вина (и такива за всеки ден, и такива за по претенциозни гости). С белите бях в проблем-или не ми бяха достатъчно сухи, или Шардонетата бяха "класически" (тоест дъбовите стърготини/други ''фатки ги правеха тежки за моя вкус, и не чувствах аромата на гроздето).
Най доброто (за мен де) Шардоне беше това на Винпром Свищов! СУХО (4 гр'' захар на литър), студена ферментация 7-10 дена (в съдове от неръждаема стомана), филтриране и отлежаване 3 месеца ПАК в цистерни от неръждаема стомана (ник''ъФ дъб/дъбови стърготини). Е, има кусур-тези 13.5 % алкохол май е невъзможно да се постигнат само с узряло грозде, та е имало или обратна осмоза, или...друго (тяхния оенолог отрече това, ама...). Но резултатът поне за мен е задоволителен: СУХО бяло вино, "Живо" на цвят(...блестящо?) в което доминантният аромат е този на гроздето Шардоне (с интересни други аромати, които допълват този на гроздето). Тук да добавя-Винпром Свищов правят и СТРАХОТНО бранди-LEGIO I (римско 1), повече за него-коментар 16 в статията от линка.
Фотограф: аз


title: Едуард Ераносян се обяви против "селския футбол"

maintext:
Новият треньор на "смърфовете" иска играчите му да играят атрактивен футбол
[LAP.bg]
Новият треньор на "Локомотив" (Пловдив) Едуард Ераносян бе официално представен от ръководството и постави целите пред себе си и клуба.Легендата на "смърфовете" заяви, че не иска да говори за класиране и титли, преди тимът му да започне да играе красив футбол, който ще върне феновете а стадиона."Не мога да кажа, че ставаме световни шампиони, това няма как да стане. Целта е да стабилизираме отбора. Ако тимът играе добре, ако вкарва много голове, тогава хората ще се върнат на стадиона и ще ни гледат. Разбира се, че се надявам и съм уверен, че ще имаме подкрепата на феновете", заяви Ераносян, който изведе "железничарите" до единствената им титла на страната през 2004 година."За първи път ме покани човек (собственикът Христо Крушарски), който имаше ясни амбиции и желание да дойда аз. Досега всичко е било спекулации и празно говорене. Ще попълним щаба с треньор на вратарите, но засега нещата остават висящи", добави още бившият нападател."Бях преди мача с ЦСКА в съблекалнята на отбора. Имахме много късмет в този мач, за да победим. Като игрови план не съм доволен - играем селски футбол, това не ми харесва. Това на нас не ние е приоритет и аз не искам да играем така. Не съм индианец и не съм вадил и заравял никакви томахавки (относно конфликта си с Христо Бонев)", каза още треньорът на черно-белите.


description: Изложбата "През отворените прозорци" в Национална галерия "Двореца" е част от международната програма на "Музея на руските импресионисти", чиято цел е да запознае публиката по цял свят със забравени имена на руските художници, творили в това течение.

title: Изложба на руски импресионисти гостува за първи път у нас

maintext:
Изложбата "През отворените прозорци" в Национална галерия "Двореца" показва картини от руския импресионизъм за пръв път в България.
Фотограф: Юлия Лазарова
Борис Минц - основател на "Музей на руския импресионизъм"
Фотограф: Юлия Лазарова
Фотограф: Юлия Лазарова
Основателят на Музея на руските импресионисти смята, че частните колекции от картини би трябвало да се показват на широката публика. Според него в България няма частни музеи, защото това струва изключително скъпо, а веднъж създадени, те трябва да могат да се самоиздържат.
Постоянната експозиция на Музея на руския импресионизъм съдържа над 80 творби от 50 художници. Всички тях Минц е събирал в продължение на 15 години. Борис Минц създава музея през май, като до момента е бил посетен от над 30 хил. човека.
Според директора на музея Юлия Петрова някои от руските художници надминават по майсторство френските творци, от които се заражда импресионизмът. Петрова заяви и че целта на Музея на руския импресионизъм е да разшири представата за това течение в изкуството и неговата значимост.
Изложбата
напускат родната си страна след Октомврийската революция през 1917 г.
Ярките и цветните пасторални и урбанистични сюжети преобладават в творбите от изложбата "През отворените прозорци" в Национална галерия "Двореца", която се открива днес от 19 часа. Експозицията представя за пръв път в България картини на руския импресионизъм. Творбите са част от колекцията на Музея на руския импресионизъм в Русия."Импресионизмът е едно от глобалните течения в изобразителното изкуство през втората половина на ХХ век. Всички последващи течения - експресионизъм, постекспресионизъм и други, произтичат от импресионизма." Думите са на Борис Минц - основател на руския музей.В изложбата са включени 66 живописни творби на 43 руски художници. Рисувани са от средата на XIX до средата на ХХ век. Сред авторите са както известни руски творци като Валентин Серов, Константин Коровин, Пьотър Кончаловски, Борис Кустодиев, така и по-малко прочути живописци.Изложбата води през пейзажи от Москва, през "Венеция", видяна от Борис Кустодиев, през испанската тема в "Градините на Алказар в Севилия" от Валерий Кошляков до "Утро в гората" на Владислав Потехин и "Нощен Монмартър" на Александър Герасимов."Самият Александър Герасимов е въздействал на Йосиф Сталин с картината "Ленин на бронетранспортьор", разказа Борис Минц. Неговите платна, включени в изложбата, са пример за руския импресионизъм по времето на социализма."Творбата "Ленин на бронетранспортьор" е известна с образа на Ленин, който носи червено знаме, а в самата картината има много енергия. Според Сталин това е било много позитивно и е изразявало правилната емоция. В тези времена Герасимов е бил в конфликт с председателя на художествената академия", допълни Минц, според когото след като импресионистите в Съветския съюз не са били преследвани, то такова нещо не е имало в Полша, България и другите страни.Според Минц във всеки един музей би трябвало да се излагат творби на млади художници и съвременно изкуство."През отворените прозорци" в Национална галерия "Двореца" е част от международната програма на руския музей, чиято цел е да запознае публиката по цял свят със забравени имена на руските импресионисти, голяма част от коитоЕкспозицията ще може да бъде посетена в Националната галерия в София до 23 ноември.


description: "Дневник" следи на живо първия телевизионен диспут между кандидат-президентите на ГЕРБ Цецка Цачева и подкрепения от БСП ген. Румен Радев, излъчван по Би Ти Ви.

title: В първия си диспут Цачева и Радев се обявиха за сваляне на санкциите срещу Русия

maintext:
Цецка Цачева, Румен Радев
Цачева опита веднага да поеме инициативата като изпревари Радев с отговора, че двамата са се ръкували преди да влязат в студиото в коментар на липсата на ръкостискане между кандидат-президентите в САЩ. "Вие определяте правилата", обърна се тя към водещия, подхвърлил, че това трябва да стане и пред зрителите.
"Дневник" проследи на живо първия телевизионен диспут между кандидат-президентите на ГЕРБ Цецка Цачева и подкрепения от БСП ген. Румен Радев, излъчван по Би Ти Ви. Двамата кандидати, на които социологическите агенции дават най-много гласове на изборите на 6 ноември и почти изравнен прогнозен резултат на евентуален балотаж , досега избягваха среща очи в очи. Уговорен диспут между тях на 11 октомври в Нова телевизия не се състоя поради неявяване на Радев. След това кандидатът на БСП предложи срещата да стане на неутрално място, за да се предава от повече телевизии. На това от щаба на Цачева отговориха, че тя е готова да участия във всяка телевизия.Националният интерес е образована и просперираща нация в стабилна и сигурна държава, европейският и евроатлантическият път на развитие са без алтерантива - тази ценностна ориентация на страната ще отстоява. Във встъпителните си думи тя заяви, че обществото има нужда от правдивост, а тя ще работи и за по-позитивен образ на страната.Промяната е неизбежна, заяви. Според него президентът трябва да е действен, да формулира ясни национални цели, да обединява, но и да умее да казва "не". Приоритет му е сигурността във външната политика, на границите и на домовете на хората. Външната политика трябва да е независима, да се формулира в България и да се отстоява навън. Ще бъда и социален филтър на законите, ще съдействам за развитието на здравеопазването, образованието, културата, каза Радев.Радев отклони въпросите за медийния пакет и за финансирането на кампанията си към към предизборния щаб, а Цачева каза, че нейната кампания ще е достатъчно икономична, а финансите на ГЕРБ са прозрачни.Какъв компромис не трябва да се прави с националната сигурност? Цачева отговори за защитата на границите като напомни за отговорността и към българските, и към европейските граждани.С подготовката на структурите и органите на хората от структурите на националната сигурност и техния социален статус. Дългогодишното пренебрежение доведе дотук състоянието на въоръжените сили, каза Радев.Тук Цачева го попита от кога той знае за това и как го е правил по времето на кабинета "Орешарски".Радев отговори, че именно тогава е започнало строителството на оградата по границата и упрекна сегашните управляващи за оскъпяването й. Цачева пък напомни за европейската помощ.Единствената защитена граница е сръбската, каза Радев като се аргументира, че повечето нелегални емигранти се хващат именно там. Според Цачева Радев не познава механизма, по който чуждите граждани влизат в България и обясни какъв е редът за получаване на статут на бежанец.Огромният проблем е че процъфтява каналджийството, което генерира пари и растеж на корупцията, каза Радев. Цачева го попита как би променил това, а Радев отговори, че би свикал Консултативния съвет за национална сигурност. Срамно е, трябва да пресечем каналджийството, заяви той.И компетентните институции и народното събрание имат действия в тази посока. Само при остра заплаха за националната сигурност трябва да се свиква съветът, коригира го Цачева и призова да не се нагнетява ситуацията и да се генерира тревога сред гражданите. Институциите са на мястото си, заяви тя.Защо България върна тихомълком граждани в Турция, попита водещият. Цачева отговори, че националният интерес е преди отделните права. Държавата опитва да купи суверенитет, е мнението на Радев и даде пример с други държави, които не бързат на часа да върнат хора, заплашени с мъчения и да загубят живота си. Има някаква зависимост от Ердоган, допълни той.Вие подкрепяте ли дипломацията на българските институции спрямо Турция и диалога, който твърдя че е в интерес на по надеждната защита на границата, попита опонента си Цачева. Подкрепям, отговори Радев, но допълни, че въпросът е как водим този диалог и от каква позиция тръгваме към Ердоган. Тук пък Цачева се съгласи с него, но напомни, че България е част от подписването на споразумението на ЕС с Турция, което колкото и да е спорно, работи.Кой трябва да охранява българското небе? Радев отговори, че трябва и можем да го пазим. Можем да го правим и съвместно, но никога без наши самолети и никога срещу заплащане, каза Радев, който е бивш шеф на военно-въздушните сили.Модерната българска армия в сътрудничество с НАТО, отговори Цачева и призова да мислим за обща европейска армия.Цачева заяви, че е готова да бъде президент и главнокомандващ и напомня, че военното решение излиза на преден план, когато са се провалили политиците и дипломатите. Ще се опирам на експертизата на вицеадмирал Манушев, имам самочувствието, че съм взимала политически решения и мога да бъда главнокомандващ, каза тя.Не можем да делим главнокомандващите на жени и мъже, каза и Радев и коригира Цачева, че трябва да се нарича главнокомандващ не на армията, а на въоръжените сили, което било различно.Нямаме икономически ресурси да върнем казармата, макар че е патриотично, каза Радев в отговор на въпрос то темата и призова за по-силно военно обучение. За модерна българска армия по натовски образец се изказа Цачева.Винаги съм подхождала с дипломатически средства и съм успявала да променя декларации на международни форуми, отговори Цачева на въпроса дали ще бъде ястреб или дипломат. На ястреби се нагледахме, рисковете са ясни на всички ни, допълни и Радев. "България е член на ЕС и НАТО и няма друга алтернатива, но не трябва да си създаваме врагове. Еврофилията не значи русофобия", каза той.Икономическите санкции срещу Русия безспорно трябва да бъдат преразгледани, каза Цачева. Ще настоявам дипломатите да са активни за обща европейска позиция за отмяната им или за компенсации за най-пострадалите държави, каза Цачева и получи поздравления от Радев. Трябва да преследваме нашия икономически и търговски интерес и да обединяваме усилията си с европейските държави, пострадали като нас, каза той, за което пък получи благодарност от Цачева.Бъдещето на Крим зависи от самоуправлението на народа на полуострова, каза Радев. Цачева заяви, че Крим е на Украйна.Като член на ЕС сме част общото решение за Турция, каза Цачева. Не приемам Местан да е посредникът между България и Турция, заяви Радев.Правомощията на президента са достатъчни, зависи как се оползотворяват, е мнението на Радев. Институцията е силна, колкото е силен и с характер лично президентът, каза Цачева. И двамата се обявиха против президентска република.Радев заяви, че е против методиката за изчисляване на гласовете, дадени в квадратчето "не подкрепям никого". Цачева каза, че подкрепя последните промени в Изборния кодекс, макар и в последния момент. Всички български граждани без значение къде живеят, трябва да имат равни права, коментира Цачева по повод проблема с изборните секции в чужбина. Да оставим настрана юридическия казус, призова Радев, според когото огромно огорчение за българите в чужбина е било да видят, че държавата не мисли за тях. Цачева се оправда с толерантността на ГЕРБ към партньорите в управлението, формулирани спортните текстове.Радев отклони въпроса от референдума за отпадането на субсидиите, за да не влияе на избирателите. Цачева пък остави инициативните комитети да убеждават нея и гласоподавателите. Все пак коментира, че подкрепя и субсидиите и задължителното гласуване.За мен не са важни партиите, а гражданите, не водя преговори с партийни централи, каза Радев по повод предизборната ситуация в левите партии.Цачева заяви, че се стреми посланията й да стигнат до възможно най-голям брой граждани и не я интересуват политическите им пристрастия.И двамата отговориха, че ги интересуват гражданите, а не партиите на въпроса дали очакват подкрепа от ДПС на балотажа.От нищо не се срамувам в миналото си, каза Цачева. Напротив, гордея се, заяви Радев.В последните секунди на диспута двамата влязоха в словесна престрелка за партийното членство на Цачева. Тя се пошегува, че който на 20 г. не е бил социалист няма сърце, а който на 40 г. продължава да бъде такъв, няма ум.Радев вметна, че с думите си тя е изхвърлила социалистите като безмозъчни същества.България да остане фактор на стабилност, да продължи евроатлантическото развитие, да имаме модерно образование, нацията да е единна, да има справедливост и съдебна реформа, ще са приоритетите на Цачева.България очаква промяна, трябва да имаме самостоятелен и действен държавен глава, с трезва преценка, твърд характер, да е лидер и да може да взима трудни решения, очерта своите плюсове за поста Радев.


description: Село Сребърна е с неработещи канализация и пречиствателна станция. При евентуални порои шахтите могат да прелеят, а мръсната вода да тръгне по улиците на селото и да се влее в езерото-резерват.

title: Резерват "Сребърна" е пред екологична катастрофа

maintext:
Фотограф: Красимир Юскеселиев
Село Сребърна и намиращото се до него едноименно езеро-резерват са пред екологична катастрофа. Това разкри пред БНТ кметът на силистренското село Георги Иванов.Причина за притесненията са неработещи канализация и пречиствателна станция. "При евентуални порои шахтите могат да прелеят, а мръсната вода да тръгне по улиците на селото и да се влее в езерото-резерват", добави кметът.Пречиствателната станция и канализацията са построени преди 6 години със средства от държавния бюджет, но така и не функционират заради разместени тръби, пропаднали шахти под нивото на терена, обратни наклони и затлачени участъци.По разпореждане на екоинспекцията ямите за аварийни ситуации са затворени. Близо 700 сгради в селото са свързани с неработещата канализация и въпреки че има забрана, водата от домакинствата се влива в тръбите."Това е една заложена екологична бомба и се опитваме с екоминистерството да решим проблема в най-кратък срок. Съгласно лабораторните изследвания към момента няма нарушения на химическия състав на водата", заяви зам.-кметът на Силистра Емил Гойчев."При един голям проливен дъжд канализацията се пълни, тия помпени станции ще се препълнят и водата ще отива директно в резервата", добави кметът на Сребърна Георги Иванов.Ремонтът на канализацията и пречиствателната станция ще струва 390 хил. лв., които общината няма. Тя ще търси помощ от държавата за разрешаване на проблема възможно най-скоро.


description: Премиерът Бойко Борисов да си свика народните представители или лично той да поеме политическата отговорност, заяви лидерът на ДСБ Радан Кънев, след като парламентът се разпусна предизборно до 9 ноември.

title: Радан Кънев поиска Борисов да свика депутатите си извънредно или да подаде оставка

maintext:
Радан Кънев и Атанас Атанасов
Фотограф: Надежда Чипева
за отпадане на ограничението за 35 секции в чужбина от Изборния кодекс, което според Кънев е можело да се разгледа с "едно бързо заседание в две четения" и всички български граждани във Великобритания да могат да гласуват за президент.
Няма да бъде разгледано и предложение на Кънев и депутатите му за намаляване на наказателната лихва при задължения, което би намалило и задълженията по казуса с АЕЦ "Белене" към Русия. Това според Реформаторите може да стане с предлаганите от тях промени в закона за задълженията и договорите, които предвиждат размерът на законовата лихва за просрочени задължения да бъде намалена до основния лихвен процент на БНБ плюс 4 процентни пункта за граждани и плюс 8 процентни пункта за търговски фирми.
Премиерът Бойко Борисов да си свика народните представители или лично той да поеме политическата отговорност, заяви лидерът на ДСБ Радан Кънев, след като парламентът се разпусна предизборно до 9 ноември . На въпрос на "Дневник" какво означава "политическа отговорност" Кънев каза, че Борисов трябва да изпълни едно свое обещание на 6 ноември. Премиерът няколко пъти заяви, че ако ГЕРБ не са първи на първи тур на изборите за президент, той ще си подаде оставката.Кънев определи решението за ваканцията на НС като "крайна политическа безотговорност" и обясни, че по конституция Министерският съвет има инициатива за свикване на извънредно заседание на парламента.Радан Кънев и съпартийците му Атанас Атанасов и Борис Станимиров са внесли предложениеТова няма как се разгледа преди изборите без действащ парламент.Днес трябваше да се създаде и парламентарна комисия за АЕЦ "Белене".Запитан дали едномесечната ваканция е бил обсъждана на Председателски съвет на НС, или е решена спонтанно, както твърдят от ГЕРБ, Кънев отговори: "В Народната милиция по-често е имало спонтанни решения, отколкото в ГЕРБ."Радан Кънев е склонен да обмисли предложението на БСП за свикване на извънредно заседание, ако в дневния му ред бъдат записани отпадането на ограничението от 35 секции и създаването на комисията за Белене. Той напомни, че дори в БСП да се съгласят, ако от депутатите от ГЕРБ не дойдат на заседанието, то ще се провали.Борисов няма да загуби от Радев, а от Трайков, каза Кънев на въпрос дали на втори тур от Реформаторския блок ще подкрепят кандидата на БСП.


description: "Цецка Цачева действително е една достойна и една грижовна майка".Заместник-председателят на ГЕРБ Цветан Цветанов по Нова телевизия

title: Цитат на деня: Цачева действително е една достойна и грижовна майка

maintext:
Фотограф: Юлия Лазарова
"Цецка Цачева действително е една достойна и грижовна майка. Самият факт, че можем да се гордеем с нейния син го доказва".Заместник-председателят на ГЕРБ Цветан Цветанов по Нова телевизияТой коментира и разпространеният клип, в който на купон на ГЕРБ Цачева пее "Цъфнал ГЕРБ" и включва в изпълнението и останалите активисти на партията. "Всеки от нас в личния си живот има компании, в които прекарва прекрасно. Понякога може би сме малко по-освободени, когато участваме в такива мероприятия. Тя е душата на компанията, тя винаги е много активна и много готина", каза Цветанов.Според него Цачева е невероятен човек и който не я познава, може само да съжалява. "Тя е един ерудиран човек, който иска да помогне", допълни Цветанов. Атаките срещу Цачева той обясни със страх, че това е най-силният кандидат и бъдещ президент.


title: Фотогалерия: "Шанел" в Париж

maintext: 1/17 снимки в галерията Познат с ефектната сценография на ревютата си, Карл Лагерфелд заложи на флирта с новите технологии за ревюто си на прет-а-порте Седмицата на модата в Париж вчера.


title: Чужд експерт е инспектирал буковите гори в "Централен Балкан", предложени за ЮНЕСКО

maintext: Експертът от Международния съюз за защита на природата (IUCN) Елена Осипова е инспектирал вековните букови гори от резерватите на Национален парк "Централен Балкан", предложени за включване като обект от световното природно наследство към ЮНЕСКО, информира пресцентъра на Министерство на околната среда и водите.Експерти от дирекцията Националната служба за защита на природата (НСЗП) са представили пред експерта Националната екологична мрежа и законодателството в областта на управлението на защитените територии. Директорът на ДНП "Централен Балкан" Генчо Илиев е разяснил каква е структурата на Парковата дирекция и характеристиките на предложените за включване в обекта резервати. Елена Осипова се е срещнала с директора на НСЗП Мирослав Калугеров.С експерти от НСЗП, ДНП "Централен Балкан" и Лесотехническия университет Осипова е направила три пешеходни прехода в резерватите "Боатин", "Царичина" и "Джендема". Теренните посещения са дали възможност на експерта да се запознае с различни местообитания на бука и да се убеди в качествата на българската номинация.Теренното посещение на независимия експерт трябва да потвърди оценката за пълнотата и качеството на номинационното досие на буковите гори в деветте резервата на НП "Централен Балкан", представено на оценителния орган към ЮНЕСКО – IUCN. Необходимо е да се одобрят не само физическите характеристики на предложените територии, но и механизма на тяхното управление и нагласите на заинтересовани страни от региона към предложението, посчват от ековедомството.България беше поканена от ЮНЕСКО да се присъедини заедно с Австрия, Албания, Белгия, Полша, Румъния, Словения, Украйна, Испания, Италия и Хърватия към серийния обект "Първичните букови гори на Карпатите и в други райони на Европа". Проектът бе иницииран от Федералното министерство по околна среда, защита на природата и ядрена безопасност на Германия, и цели опазване на уникалните вековни букови гори в цяла Европа. Той представлява разрастване на вече съществуващ проект, обхващащ вековни букови масиви в Словакия, Украйна и Германия. Столетните букови гори в резерватите на Национален парк "Централен Балкан" са идентифицирани като гори, притежаващи необходимите качества да бъдат включени в Списъка на световно наследство на ЮНЕСКО. Те са представителни – вековни, с високо биоразнообразие, с утвърден управленски механизъм, гарантиращ опазването им.